Խորհրդակցության ժամանակ Տնտեսական մրցակցության պաշտպանության պետական հանձնաժողովի նախագահ Արտակ Շաբոյանը կաշվից դուրս էր գալիս ապացուցելու, թե իբր շաքարավազի, բենզինի և բանանի շուկաներում դրական միտումներ կան: Նա պնդում էր, որ եթե մինչև վերջերս Հայաստանում շաքարավազի հիմնական ապահովողը եղել է մեկ ընկերություն, ապա վերջին երկու ամիսների ընթացքում շաքարավազ ներմուծող տնտեսվարող ընկերություններն ու շաքարավազի ներկրման խմբաքանակներն էապես ավելացել են: Բայց արի ու տես, որ որևէ այլ ընկերության անուն նա այդպես էլ չտվեց: Նույնը` բենզինի և դիզվառելիքի ոլորտում, այստեղ գործում են 3-4 խոշոր ընկերություններ ու թեև ասվում է, որ ներկա դրությամբ որևէ արգելք չկա ու ցանկացած տնտեսավարող կարող է իրականացնել ներկրում, բայց ոչ ոք այդ ներկրումը չի իրականացնում: